pythainlp/thai_wikipedia_clean_20230101 huggingface dataset:
Girl's Talk ซึ่งวางจำหน่ายเมื่อพฤศจิกายนปีที่แล้ว ขายได้เกิน 430,000 แผ่นในทุกวันนี้ และติดอันดับต้น ๆ ของโอริคอนชาร์ตถึง 9 สัปดาห์อย่างต่อเนื่องหลังจากที่วางจำหน่าย ส่วนในรูปแบบ DVD มี KARA Best Clip (วางจำหน่ายเมื่อกุมภาพันธ์) และ KARA Best 2007-2010 (วางจำหน่ายเมื่อกันยายนปีที่แล้ว) ขายได้เกินอย่างละ 200,000 แผ่น โดยที่ KARA Best Clip ขึ้นอันดับต้น ๆ ของชาร์ตประจำสัปดาห์ (อันดับ 1 ถึง 3 สัปดาห์) เป็นระยะเวลากว่า 2 เดือนแล้ว ในส่วนของ Single ของสาว ๆ มี Mister กับ Jumping ขายได้ 130,000 และ 110,000 แผ่นตามลำดับ
อิม จิน โม นักวิจารณ์เพลงป๊อบ ได้ให้ความเห็นว่า "หลังจาก BoA และ TVXQ แล้ว วง KARA คือศิลปินกลุ่มแรกที่ขายเกิน 1,000,000 แผ่น ทั้งที่ยังเป็นวงหน้าใหม่ที่พึ่งเดบิวท์ได้เพียง 8 เดือนในญี่ปุ่นเท่านั้น" ซึ่งเป็นที่น่าตกตะลึงเป็นอย่างมาก "ผมคิดว่าพวกเธอได้สร้างจุดยืนของพวกเธอในฐานะไอดอลของเกาหลีที่ประสบความสำเร็จอย่างมากในญี่ปุ่นได้เรียบร้อยแล้ว"
คาร่า (KARA) เปิดตัวเพลงไตเติ้ล 'JET COASTER LOVE' เวอร์ชันเต็มเมื่อวันที่ 24 มีนาคมที่ผ่านมา ก่อนเตรียมปล่อยซิงเกิลอัลบั้มชุดที่ 3 'JET COASTER LOVE' ในวันที่ 6 เมษายนนี้ ทันทีที่เปิดตัวเพลง 'JET COASTER LOVE' เพลงของพวกเธอก็สามารถคว้าอันดับที่ 1 ในชาร์ตเพลง 'recochoku' รวมถึงอันดับที่ 1 ในชาร์ตซิงเกิลและมิวสิกวีดีโอ iTunes ประเทศญี่ปุ่นได้ด้วยเช่นเดียวกัน
ตั้งแต่ที่พวกเธอได้เริ่มเดบิวท์ที่ประเทศญี่ปุ่น ในเดือนสิงหาคมที่ผ่านมา จนถึงซิงเกิล “Jet Coaster Love” ซิงเกิลล่าสุดของพวกเธอ ยิ่งเป็นตัวตอกย้ำความสำเร็จของพวกเธอได้เป็นอย่างดี ด้วยยอดขาย 123,000 ชุดในอาทิตย์แรก ด้วยยอดขายที่สูงขนาดนี้ จึงทำให้พวกเธอถูกดันขึ้นไปอยู่ในอันดับที่1 ในชาร์ตของโอริกอนอย่างไม่ต้องสงสัยเลยทีเดียวนี่ถือได้ว่าเป็นครั้งแรกที่นักร้องเกิร์ลกรุ๊ปจากต่างประเทศได้ขึ้นมาอยู่ในอันดับที่ 1ในสัปดาห์แรก ตั้งแต่มีการเริ่มก่อตั้งชาร์ตโอริกอนในปี 1968 หรือเมื่อ 43 ปีที่แล้ว
“Jet Coaster Love” ถูกขายได้เป็นสองเท่าจากซิงเกิลก่อนอย่าง “Jumping” ซึ่งถูกปล่อยออกมาในระหว่างช่วงที่เกิดความวุ่นวายในวงเมื่อเดือนพฤศจิกายนที่ผ่านมา ด้วยยอดขายกว่า 55,000 ชุดในสัปดาห์แรก คาร่าถูกเลือกให้เป็นวงหน้าใหม่อันดับหนึ่งประจำปีนี้กับ “Jet Coaster Love” ที่สร้างปรากฏการณ์ขึ้นอันดับหนึ่งพร้อมกันทั้งชาร์ตซิงเกิลประจำสัปดาห์และการจัดอันดับอัลบั้ม ขณะที่ซิงเกิลแรกของพวกเธอย่าง “Mister” และซิงเกิลที่สองอย่าง “Jumping” ทั้งคู่อยู่ในอับดับที่ 5 ขณะที่อัลบั้ม “KARA BEST 2007-2010” และ “Girl’s Talk” อยู่ในอันดับที่ 2
ถ้าจะมองย้อนกลับไป นักร้องหญิงต่างชาติคนสุดท้ายที่ขึ้นมาเป็นอันดับ 1 ในชาร์ตซิงเกิลประจำสัปดาห์ได้แก่ BoA จากซิงเกิล “DO THE MOTION” เมื่อ 6 ปีที่แล้ว และเมื่อนับย้อนไปครั้งแรกสุดที่นักร้องเกิร์ลกรุ๊ปจากต่างประเทศขึ้นมาเป็นอันดับหนึ่งนั้น ก็เกิดในช่วงปี 1980 คือวง The Nolan กับผลงานซิงเกิล “Dancing Sister” ซึ่งผ่านมานานกว่า 30 ปีเลยทีเดียว
และพวกเธอยังได้ฝากความเห็นไว้ว่า “ขอบคุณทุก ๆ คนมากนะคะ ที่ทำให้ “Jet Coaster Love” ขึ้นมาเป็นอันดับหนึ่ง พวกเราในฐานะวงคาราจะทำต่อไปให้ดีที่สุดเพื่อทุกคนที่คอยให้กำลังใจเรานะคะ และพวกเราหวังว่าพวกเราจะกลับมาเป็นเหมือนเดิมได้ในเร็ว ๆ นี้ค่ะ”
“Jet Coaster Love” เป็นผลงานซิงเกิลชุดแรกประจำปี 2011 ของวงคารา ซึ่งตามปกติแล้วผลงานของพวกเธอจะต้องถูกปล่อยออกมาในวันที่ 23 มีนาคม แต่ถูกเลื่อนออกไปอันเนื่องมาจากเหตุการณ์แผ่นดินไหวในประเทศญี่ปุ่น และเพื่อเป็นการบรรเทาความเดือดร้อน พวกเธอจึงตัดสินใจบริจาครายได้ทั้งหมดจากการขายซิงเกิล (ทั้งในแบบซีดีและดิจิตอล) ให้กับผู้ประสบภัยพิบัติแผ่นดินไหวในครั้งนี้
หลังจากผ่าน 'สถานการณ์คารา' สมาชิกทั้ง 5 คนก็ได้มารวมตัวในรายการทอล์คโชว์พร้อมกันเป็นครั้งแรก วันที่ 17 พฤษภาคม ในรายการ SBS 'Strong Heart' คารา (KARA) (พัคคยูริ ฮันซึงย็อน คูฮารา นิโคล คังจีย็อง) ได้เข้าร่วมรายการพร้อมกันอย่างครบถ้วน ในวันนี้พวกเธอได้มาพูดถึงเรื่องราวในช่วงเวลาที่ผ่านมาในประเด็นเรื่องการ ปกป้องคาราท่ามกลางอารมณ์และความรู้สึก
คูฮารา กล่าวว่า "จริง ๆ พวกเราค่อนข้างจะลังเลพอสมควรว่าควรจะพูดหรือไม่พูดเรื่องนี้ดีค่ะ หลายคนรู้เรื่องเหตุการณ์ต่าง ๆ ที่เกิดขึ้นกันมาก แต่ไม่มีใครรู้ว่าพวกเราได้กลับมารวมตัวกันเป็นหนึ่งเดียวแล้ว การที่พวกเราตัดสินใจออกมาในวันนี้ก็เพื่อบอกกับแฟน ๆ ว่าพวกเรานั้นโอเคพวก เราสบายดีค่ะ" เธอกล่าวถึงเบื้องหลังการมาปรากฏตัวในรายการ
เธอกล่าว "ในระหว่างที่เราเดินทางระหว่างเกาหลีญี่ปุ่นมันทำให้กิจกรรมในเกาหลีของเรา ต้องลดลงไปมากค่ะ จากการที่ยุ่งมาก ๆ ทำให้เวลาพูดคุยของเราน้อยลงด้วยค่ะ งานยุ่งมาก แล้วเรื่องการปรับตัวมันก็ทำให้เราเหนื่อยกันมาก ๆ และในช่วงเวลาเหล่านี้ที่ดำเนินต่อไปเรื่อย ๆ มันเลยทำให้พวกเรามีความเข้าใจผิดกันเล็กน้อย จนทำให้เรื่องราวมันใหญ่มาถึงขนาดนี้เลยค่ะ" เธอเผย
แต่ช่วงเวลาที่ทำให้พวกเธอรู้สึกว่าคาราทั้ง 5 คนคือหนึ่งเดียวกันนั้น คือช่วงหลังเกิดเหตุการณ์และพวกเธอได้ขึ้นโชว์บนเวทีเป็นครั้งสุดท้ายนั่น เอง คูฮารากล่าว "ตอนที่พวกเราร้องเพลงบัลลาดพร้อมกัน 5 คนเป็นครั้งสุดท้าย ทั้งเนื้อเพลงและทำนองมันเศร้ามาก ๆ และนั่นทำให้พวกเราร้องไห้กันในระหว่างร้องเพลงไปด้วย" เสริม "ตอนนั้นฉันก็ได้คิดถึงช่วงเวลาที่พวกเราเคยอยู่พร้อมหน้ากันบนเวที การที่ได้อยู่บนเวทีพร้อมกันอีกครั้งมันทำให้ฉันกังวล หลังจากเรื่องเหตุการณ์ที่เกิดขึ้น มันทำให้พวกเราเศร้าค่ะ ตอนที่ฉันร้องไห้ก็คิดว่าทั้ง 5 คนคิดเหมือนฉันหรือเปล่า ทุกคนอยากจะอยู่บนเวทีพร้อมกันทั้ง 5 คนหรือเปล่า ซึ่งพอฉันเห็นสมาชิกทุกคนร้องไห้เหมือนกัน ฉันรู้สึกได้เลยว่าตอนนั้นเรามีหัวใจดวงเดียวกันแล้วค่ะ ฉันรู้สึกได้แบบนั้นจริง ๆ " เธอกล่าว
คูฮารา เผยต่อ "ตอนที่เราอ่านข่าวมันมีเรื่องที่เขียนเว่อร์เยอะมากเลยค่ะ" ในขณะเดียวกัน "ถึงแม้ว่าจะมีข่าวออกมาแต่พวกเราก็ยังคงติดต่อกันเหมือนเดิมตามปกติ แต่ว่าเพราะบทความที่รุนแรงมาก ๆ ข่าวที่นั่งเทียนแบบนั้นมันเลยทำให้พวกเราอาจรู้สึกไม่ค่อยสนิทใจกันนิด ๆ ค่ะ คือไม่ใช่ความสัมพันธ์ไม่ดีนะคะ มันดีมาก แต่เพราะบทความพวกนั้นก็เลยรู้สึกนิด ๆ ค่ะ" เธอเผยความรู้สึกเศร้า
ทางด้าน ฮันซึงย็อนกล่าว "การรวมตัวของผู้หญิง 5 คนที่ต้องมีเรื่องราวต่าง ๆ เกิดขึ้นมากมาย ความจริงแล้วเรื่องที่พวกเราต้องทะเลาะกันบ้างมันก็เป็นเรื่องธรรมดาค่ะ แต่ว่าจากเหตุการณ์ในครั้งนี้มันทำให้พวกเราสัมผัสได้ถึงความสำคัญของพวกเรา ทั้ง 5 คนค่ะ ในตอนที่เราร้องเพลงบัลลาดบนเวทีสุดท้าย เมื่อเราได้เห็นแฟน ๆ มันทำให้รู้สึกถึงแม้ว่าพวกเราจะสร้างความวุ่นวายแต่เราก็ยังมีแฟน ๆ ที่รัก พวกเราอยู่ ในวันนั้นมันทำให้ฉันร้องหนักมาก ฉันเหมือนกับฮาราเลยค่ะ คือบอกว่าพวกเราต้องโอเค ต้องหาวิธีให้ได้อะไรแบบนี้ พวกเราคุยกันแต่เรื่องพวกนี้ สมาชิกทุกคนในวงก็เหนื่อยล้ากันมากแต่ก็คุยกันทุกวัน แล้วตอนนี้ความสัมพันธ์ของพวกเราในวงก็ดีมากกว่าตอนไหน ๆ เลยค่ะ พวกเราผลัดเลี้ยงลูกหมาและทุกอย่างมันยอดเยี่ยมมากค่ะ" เธอกล่าว
ฮันซึงย็อนกล่าว "พวกเรารู้สึกขอโทษที่ทำให้ทุกคนเป็นห่วงและต้องเจ็บปวดค่ะ ในวันข้างหน้าพวกเราอยากให้ทุกคนเห็นแต่ภาพลักษณ์ที่ดี ๆ ของพวกเราค่ะ" เธอกล่าว
น้องเล็ก คังจีย็อง กล่าว "ความจริงแล้วมันเป็นเรื่องที่ใหญ่มากสำหรับวัยอย่างฉันค่ะ แต่ว่าพี่ ๆ ทุกคนก็ช่วยกันปลอบฉันอย่างมากเลยค่ะ พี่คยูริเป็นเหมือนกระดาษคำตอบที่คอยทำให้ฉันมั่นคงค่ะ พี่ซึงย็อนก็ช่วยให้พลังกับฉัน คูฮาราและพี่นิโคลก็มอบคำพูดดี ๆ ให้กับฉันค่ะ" เธอกล่าว
นิโคล กล่าว "ปีนี้พวกเราเดบิวเป็นปีที่ 4 แล้วค่ะ ทุกครั้งที่ผ่านปีใหม่พวกเราก็จะคิดถึงเรื่องเก่า ๆ ที่เกิดขึ้นในปีที่ผ่านมา ปีที่ 4 นี้พวกเราสัมผัสได้ถึงความรักของแฟน ๆ ที่มีให้พวกเราอยู่ตลอด พวกเราอยากให้ทุกคนรักเราต่อไปนะคะ" เธอกล่าว
ปิดท้ายด้วย พัคคยูริ กล่าวว่า "แน่นอนค่ะว่าพวกเราจะต้องตอบแทนทุกคนด้วยภาพลักษณ์ที่ดี ๆ ฉันดีใจมากที่พวกเราทั้ง 5 คนได้กลับมารวมตัวกันอีก ในวันข้างหน้าพวกเราจะพยายามต่อไปเพื่อเป็นคาราที่ดีที่สุดค่ะ" เธอกล่าว
ในวันนี้สมาชิกทั้ง 5 คนได้เผยให้เห็นน้ำตาด้วยเช่นกัน แต่หลังจากที่พวกเธอปรากฏตัวมาพร้อมกับโชว์เพลงเมดเลย์อีกครั้งหลังห่างหาย ไปนาน ก็ทำให้พวกวันนี้พวกเธอได้เปล่งประกายในมาดของ 5 สาว KARA มากกว่าครั้งใด ๆ เลยทีเดียว
ต่อมา เตรียมเปิดตัวซิงเกิลญี่ปุ่นเพลงใหม่ครั้งแรกหลังจากผ่านพ้นวิกฤติความขัดแย้งกับต้นสังกัด โดยเตรียมจะวางจำหน่ายซิงเกิลญี่ปุ่นชุดที่ 4 ‘Go Go Summer’ ในวันที่ 29 มิถุนายน และจะเริ่มกลับมาทำกิจกรรมที่ญี่ปุ่นต่ออีกครั้ง ซึ่งซิงเกิลนี้ก็จะเป็นเพลงใหม่เพลงแรกหลังจากวางจำหน่ายซิงเกิลเพลง ‘Jet Coaster Love’ เมื่อเดือนเมษายน และขึ้นครองอันดับ 1 โอริกอนชาร์ต ซึ่งพวกเธอก็จะเริ่มทำกิจกรรมกันเป็นครั้งแรกหลังจากเคลียร์ปัญหาความขัดแย้งกับต้นสังกัดลงตัวแล้ว
โดยเมื่อช่วงต้นปีที่ผ่านมา สมาชิกวง KARA ส่วนหนึ่งเกิดปัญหาความขัดแย้งเรื่องความคิดเห็นต่างกับต้นสังกัดขึ้น แต่ภายใน 100 วัน ก็สามารถคลี่คลายปัญหาและกลับมาปรองดองกันในช่วงปลายเดือนเมษายนสำหรับซิงเกิลใหม่ ‘Go Go Summer’ ของ KARA เป็นเพลงที่มีจังหวะสนุกสนานสไตล์เพลงในฤดูร้อน ซึ่งเพลงนี้ก็จะถูกนำไปใช้เป็นเพลงหลักในโฆษณา LG Smartphone Optimus Bright อีกด้วย
หลังจากที่เปิดให้แฟน ๆ ได้สั่งจองอัลบั้ม 'GO GO SUMMER!' เมื่อวันที่ 2 มิถุนายนที่ผ่านมา ผลงานของพวกเธอก็สามารถทะยานขึ้นอันดับที่ 1 ในชาร์ตสั่งจองออนไลน์ของทาวเวอร์เรคคอร์ดได้อย่างรวดเร็ว และออริกอนชาร์ตประจำสัปดาห์ เปิดเผยว่าซิงเกิล 'GO GO SUMMER!' สามารถคว้าอันดับที่ 2 ในตาราง ซึ่งเมื่อรวมกับซิงเกิล 'JET COASTER LOVE' ที่วางจำหน่ายเมื่อเดือนเมษายนที่ผ่านมา (สัปดาห์แรก 123,000 ชุด) จะทำให้พวกเธอส่งซิงเกิล 2 ชุดติดต่อกันที่สามารถทำยอดจำหน่ายได้เกิน 1 แสนชุดภายในสัปดาห์แรก นับเป็นศิลปินหญิงต่างประเทศกลุ่ม (รวมเดี่ยว) ในรอบ 44 ปี ที่สามารถสร้างสถิตินี้ได้
เมื่อนับรวมกับศิลปินชายต่างประเทศที่สามารถจำหน่ายได้เกิน 1 แสนชุดเป็นครั้งที่ 2 ติดต่อกันจะทำให้พวกเธอกลายเป็นกลุ่มที่ 2 ถัดจาก ทงบังชินกี (TVXQ!) ด้วยเหตุนี้ทำให้นับตั้งแต่พวกเธอวางจำหน่ายเพลงในญี่ปุ่น (Mister, Jumping, Jet Coaster Love, Go Go Summer!) พวกเธอก็สามารถคว้า TOP5 ในออริกอนชาร์ตได้ทั้งหมด นับเป็นความสำเร็จอย่างมากเลยทีเดียว
ในวันที่ 6 เดือนกันยายน KARA ได้เปิดตัวอัลบั้มชุดที่ 3 'STEP' พร้อมกับนั่งแท่นอันดับ 1 โดยหลังจากเปิดตัวเพลงและอัลบั้ม KARA ก็ขึ้นมาครองอันดับ 1 Real Time ชาร์ตเพลงหลักของเกาหลี อาทิ Melon, Mnet, Oellh Music, Bugs, Soribada, Naver ได้ทั้งหมด ส่วนอัลบั้มก็ขึ้นมาครองอันดับ 1 Hanteo Chart ทั้งชาร์ตยอดจำหน่ายประจำวัน และ Real Time ทั้งยังสามารถขึ้นเป็นอันดับ 2 ใน Billboard's Korea K-Pop Hot 100 ได้ด้วย
สำหรับ KARA ครั้งนี้เป็นครั้งแรกที่พวกเธอ All Kill ทั้งชาร์ตเพลงและชาร์ตอัลบั้มในวันเดียวกันกับวันวางจำหน่ายอัลบั้ม โดยหลังจาก All Kill ชาร์ต ได้แล้ว ก็ได้เผยภาพคอนเซปต์ในอัลบั้มปกติออกมาให้ชมกันในวันนี้ (6 กันยายน) ซึ่งก็สร้างความสนใจเป็นอย่างมาก เนื่องจากภาพแจ็คเก็ตอัลบั้มในชุดนี้ KARA มาพร้อมกับลุคที่ดูเติบโตและเซ็กซี่ สลัดภาพคอนเซปต์น่ารักที่เป็นต้นฉบับเดิมทิ้งไปเสียไม่เหลือคราบ และ KARA ก็ได้รับรางวัลชนะเลิศทันทีจากการขึ้นโชว์เพลง 'STEP' เพียงครั้งแรก จากรายการ M! Countdown ในวันที่ 15 กันยายน 2011 และ Music Bank ในวันที่ 16 กันยายน 2011 และยังได้รับรางวัลต่อเนื่องกันเป็น 2 อาทิตย์ซ้อน อีกทั้งได้รับรางวัลชนะเลิศในรายการ Inkigayo ในวันที่ 25 กันยายน 2011 โดยสิ้นปีนั้น อัลบั้ม STEP ยังขายได้สูงสุดถึง 100,000 แผ่น ในประเทศเกาหลีด้วย อีกทั้งเพลง STEP ซึ่งเป็นเพลงภาษาเกาหลีแท้ ๆ แต่สามารถทะยานขึ้นอันดับ 1 บนชาร์ตดาวน์โหลดเพลง Recochoku ได้ถึง 1 สัปดาห์ ซึ่งไม่เคยมีในประวัติที่ว่าเพลงเกาหลีแท้ ๆ (ไม่ได้แปลงเนื้อเป็นภาษาญี่ปุ่น) สามารถขึ้นอยู่บนชาร์ตเพลงของญี่ปุ่นได้เลย
KARA ได้โปรโมตเพลง 'STEP' ที่เกาหลีเพียง 3 อาทิตย์ ก็ได้มาออกซิงเกิลที่ 5 ที่ญี่ปุ่น มีชื่อซิงเกิลว่า "Winter Magic" ในวันที่ 19 ตุลาคม โดยซิงเกิลนี้สามารถขายได้ถึง 79,000 แผ่น โดยเป็นอันดับที่ 3 ของโอริกอนซิงเกิลชาร์ตประจำสัปดาห์
หลังจากนั้นในวันที่ 21 พฤศจิกายน KARA ได้ออกอัลบั้มเต็มที่ญี่ปุ่นชุดที่ 2 มีชื่อชุดว่า Super Girl ซึ่งได้รับความนิยมเป็นอย่างมาก โดยทำสถิติด้วยการขายเพียง 1 สัปดาห์ สามารถขายได้ถึง 275,206 โดยเป็นอันดับ 1 ของโอริกอนอัลบั้มชาร์ตประจำสัปดาห์ และโอริกอนได้เปิดเผยว่า “คารา เป็นศิลปินหญิงกลุ่มต่างประเทศที่สามารถคว้าอันดับที่ 1 ได้ทั้งชาร์ตอัลบั้มและซิงเกิ้ล ในรอบ 30 ปี 10 เดือน นับตั้งแต่วง 5 สาว The Nolans จากอังกฤษ” เสริม “ยอดจำหน่ายอัลบั้มชุดนี้ของคารา ยังเป็นยอดจำหน่ายสูงสุดของศิลปินต่างชาติเกิร์ลกรุ๊ปหญิงในสัปดาห์แรกด้วยเช่นกัน" ซึ่งอัลบั้ม Super Girl ยังสามารถคว้าอันดับ 1 ประจำสัปดาห์ถึง 2 ครั้งในรอบ 1 เดือน และอัลบั้มนี้ยังทะยานขึ้นเป็นอันดับ 1 ใน โอริกอนชาร์ตประจำเดือนได้ด้วย เรียกได้ว่าเป็นเกิร์ลกรุ๊ปของเกาหลีวงแรก(และ ณ ปัจจุบันถือเป็นเพียงวงเดียว)ที่สามารถมีผลงานเพลงเป็นอันดับ 1 ในยอดขายอัลบั้มชาร์ตประจำเดือนของโอริกอนชาร์ต และอัลบั้มยังเขียนสถิติใหม่ด้วยการเป็นอันดับ 1 ในยอดชาร์ตดาวน์โหลดของ iTune Store Japan ได้ด้วย ซึ่งอัลบั้มนี้เพียงสัปดาห์เดียวก็มียอดขายที่สามารถคว้ารางวัลแพลตินัม(แผ่นทองคำขาว)ของ RIAJ และในตอนปลายปีอัลบั้มนี้สามารถขายได้ถึง 750,000 แผ่น โดยที่ RIAJ รับรองว่า อัลบั้ม Super Girl คว้ารางวัลทริปเปิลแพลตินัมแล้ว และยังสามารถเป็นอันดับ 7 ในยอดขายอัลบั้มประจำปีของโอริกอนชาร์ตได้ด้วย
โดยช่วงปลายปี KARA ได้รับเชิญให้ไปงาน 62nd Kōhaku Uta Gassen (งานขาวแดง) โดยพวกเธอได้ไปแสดงโชว์ที่งานนี้ด้วยเพลงเมดเล่ย์ "Jet Coaster Love" และ "Mister"
ในวันที่ 11 มกราคม KARA ได้รับรางวัลจากงาน Golden Disk Awards ที่จัดที่เมืองโอซาก้า โดยได้รับรางวัล "Disk Bonsang" และ "Best Hallyu Star Award" ต่อจากนั้นในวันที่ 18 มกราคม KARA ก็ไปรับรางวัล "Asia Star Award" ในงาน the 7th Asia Model Awards Ceremony โดยรางวัลนี้จะมอบให้กับคนดังที่แสดงให้เห็นถึงความสำเร็จอันโดดเด่นและมีความเป็นเลิศในวงการบันเทิง และในวันที่ 19 มกราคม KARA ก็ไปรับรางวัล "Hallyu Special Award" และ "Bonsang Award" ในงาน Seoul Music Awards อีกทั้งในวันที่ 27 มกราคม ทาง Recording Industry Association of Japan (RIAJ) ได้ประกาศรางวัล The 26th Japan Gold Disc Award โดย KARA ได้รับ 5 รางวัลคือ 1.Best 3 Albums (Asia)(โดยอัลบั้ม Girl talk ได้) 2.Song of the Year (Downloads – Asia)(เพลง Jumping) 3.Best 5 Songs by Download (เพลง Jumping) 4.Best Music Video (Asia)(Best Clips) และ 5.Best Asian Artist (ซึ่งเป็นรางวัลใหม่ที่ RIAJ ตั้งขึ้นมาใหม่เฉพาะสำหรับงานนี้เพื่อแยกออกเป็นศิลปินเอเซียกับศิลปินจากยุโรป-อเมริกา)
ในวันที่ 18 กุมภาพันธ์ KARA ได้ประกาศจัดคอนเสิร์ตครั้งแรกของพวกเธอ โดยมีชื่อคอนเสิร์ตว่า KARASIA (ซึ่งชื่อคอนเสิร์ตนี้ ซึงย็อนเป็นคนตั้ง โดยนำมาจาก KARA+Asia กับ KARA+Fantasia) โดยจัดขึ้นที่เกาหลีเป็นที่แรก ในวันที่ 18 และ 19 กุมภาพันธ์ 2012 ณ ยิมนาสติกสเตเดียม สวนโอลิมปิค บังอีดง โซล และจะไปทัวร์อีก 5 เมืองที่ประเทศญี่ปุ่น รวมไปถึง จีน ฮ่องกง ไต้หวัน ไทย(ซึ่งนิโคลได้รับบาดเจ็บข้อเท้าในช่วงการแสดงคอนเสิร์ตที่เกาหลี และกยูริได้เข้ารับการผ่าตัดเส้นเสียงหลังจากจบคอนเสิร์ตที่เกาหลี)โดยคอนเสิร์ตที่จัดที่เกาหลีก็ได้รับความสำเร็จพอสมควร
จากนั้นในเดือนเมษายน KARA ได้ประกาศว่าจะจัดทัวร์คอนเสิร์ต 'KARASIA' ที่ประเทศญี่ปุ่น จะเริ่มต้นเปิดฉากการแสดงที่แรก ณ Yokohama Arena ในเมืองโยโกฮาม่า วันที่ 14 เมษายน หลังจากนั้นพวกเธอจะไปเปิดการแสดงคอนเสิร์ตกันที่ Nippon Gaishi Hall ในเมืองนาโกย่า วันที่ 18 และ 19 เมษายน, Osaka Castle Hall ในเมืองโอซาก้า วันที่ 27 และ 28 เมษายน, Marine Messe ในเมืองฟูคูโอกะ วันที่ 30 เมษายน และวันที่ 1 พฤษภาคม ปิดท้ายการแสดงทัวร์คอนเสิร์ตกันที่ National Yoyogi Stadium ในเมืองโตเกียว วันที่ 16 และ 17 พฤษภาคม แต่เนื่องจากความร้อนแรงของคอนเสิร์ต 'KARASIA' ของ KARA ทำให้บัตรขายหมดลงอย่างรวดเร็ว ทำให้มีการเรียกร้องให้เพิ่มรอบการแสดงเพิ่มขึ้น จึงได้มีการจัดเพิ่มอีก 2 รอบที่เมืองไซตามะในวันที่ 26 และ 27 พฤษภาคม ทำให้การจัดงานคอนเสิร์ต 'KARASIA' ของ KARA ในญี่ปุ่นมีด้วยกันทั้งหมด 12 รอบใน 6 เมืองมียอดคนเข้าชมทั้งหมด 150,000 คน และบัตรก็ขายหมดเกลี้ยงในเวลาอันรวดเร็ว ซึ่งการจัดคอนเสิร์ต KARA ในญี่ปุ่นถือว่าได้รับความสำเร็จเป็นอย่างมาก และสร้างได้ความประหลาดใจให้กับผู้สื่อข่าวของประเทศญี่ปุ่นเป็นอย่างมาก เนื่องจากในทุกงานคอนเสิร์ตของ KARA ในประเทศญี่ปุ่นจะมีการตั้งซุ้มให้แฟนคลับบริจาคข้าวสารให้กับศิลปิน(เพื่อให้ศิลปินเอาไปบริจาคให้กับองค์กรการกุศลอื่น ๆ ) ซึ่งอันนี้เป็นเหมือนประเพณีในการจัดคอนเสิร์ตในประเทศเกาหลีแต่ในประเทศญี่ปุ่นจะไม่มีอย่างนี้
ในวันที่ 29 กุมภาพันธ์ KARA ได้ออก Kara Best Clips II &amp; Shows ซึ่งผลงานนี้คว้าอันดับ 1 ในยอดขายทั้ง DVD และ Blu-ray Disc Chart ของโอริกอนได้ ซึ่งทำให้ KARA ถือเป็นศิลปินอันดับที่ 5 ต่อจาก อามุโร่ นามิเอะ, AKB48, Mr. Children, และ Radwimps และถือเป็นศิลปินเกาหลีวงแรกที่ทำได้
ในวันที่ 21 มีนาคม KARA ได้ออก ซิงเกิลที่หก โดยออกเป็นลักษณะเพลงไตเติล 2 เพลงคือ "Speed Up / Girl's Power" โดยซิงเกิลนี้สามารถทำยอดขายประจำสัปดาห์แรกได้ถึง 99,236 แผ่นและเป็นอันดับ 2 ของโอริกอนชาร์ตประจำสัปดาห์ และในเดือนเมษายน RIAJ ได้รับรองซิงเกิลนี้ ได้รางวัลแผ่นทองคำ (ขายได้มากกว่า 100,000 แผ่น) ทำให้ KARA เป็นศิลปินที่ทำยอดขายซิงเกิลรวมทั้งหมด(6ซิงเกิล)ในญี่ปุ่น ขายรวมได้มากกว่า 1,000,000 แผ่น ซึ่งถือเป็นศิลปินเกาหลีที่ทำได้ต่อจาก BoA และ TVXQ และถือได้ว่าเป็นศิลปินเกิร์ลกรุ๊ปของเกาหลีกลุ่มแรกที่ทำได้
คารา ประสบความสำเร็จมากมายในญี่ปุ่น
จนกลายเป็นเกิร์ลกรุ๊ปจากเกาหลีวงแรกที่มีคอนเสิร์ตในโตเกียวโดม
และตอนนี้พวกเธอได้เปิดเผยเป้าหมายต่อไปของพวกเธอแล้ว
เมื่อบ่ายวันที่6มกราคม
ในงานแถลงข่าว2013KARASIA happy new year at TokyoDome
สมาชิกวง คารา ได้เปิดเผยต่อนักข่าวถึงเป้าหมายต่อไปของพวกเธอ
ตั้งแต่ปี2011 ในงานเปิดตัวเพลง Step และงานแถลง Japan Tour
ความฝันของพวกเธอคือการได้แสดงในโตเกียวโดม
และในขณะนี้พวกเธอทำสำเร็จแล้ว
เป้าหมายของพวกเธอในตอนนี้ ก้าวสู่เวทียุโรป และ ได้แสดงในโตเกียวโดมอีกครั้ง
ในงานแถลงข่าวพวกเธอตอบคำถามแบบสั้น ๆ
ถึงเป้าหมายของพวกเธอ "พวกเราต้องการจะไปยุโรป"
นิโคล เสริม "โดยเราอยากจะเริ่มที่ปารีสในฝรั่งเศสก่อน
หากเราประสบความสำเร็จเราก็พร้อมจะไปในอีกหลายประเทศของยุโรป"
ฮารา กล่าวเพิ่มเติมอีกว่า
"ตอนที่เราเริ่มต้นที่ญี่ปุ่นใหม่ ๆ เป้าหมายแรกคือKohaku uta gasse(งานขาวแดง)
หลังจากนั้นคือโตเกียวโดม ฉันต้องขอบคุณสมาชิกในวงและแฟน ๆ
ที่ทำให้ความฝันเหล่านี้เป็นจริงในระยะเวลาอันสั้น จนตอนนี้ได้มายืนบนโตเกียวโดมเป็นครั้งแรก
หากเป็นไปได้ ฉันต้องการที่จะเปิดคอนเสิร์ตที่โตเกียวโดมอีกครั้ง"
KARASIA ในโตเกียวโดมเมื่อวานที่ผ่านมา
แฟน ๆ กว่า45,000คนเดินทางมาเป็นส่วนหนึ่งของประวัติศาสตร์ในครั้งนี้
โดยก่อนหน้านี้พวกเธอได้เปิดทัวคอนเสิร์ตใน6เมืองกว่า15ครั้งที่ญี่ปุ่นมีแฟน ๆ กว่า1แสน5หมื่นคน
นิโคล และ จียอง ได้ตัดสินใจที่จะไม่ต่อสัญญากับต้นสังกัดเดิมอย่าง DSP Ent. เนื่องจากนิโคลมีความต้องการที่จะเป็นนักร้องเดี่ยวและนักแสดง ซึ่งนิโคลได้ออกจากวงอย่างเป็นทางการเมื่อ 16 มกราคม 2014 ส่วนจียองมีความต้องการเรียนต่อที่ต่างประเทศและนักแสดง ซึ่งจียองได้ออกจากวงอย่างเป็นทางการเมื่อ 7 เมษายน 2014
สมาชิกที่เหลือ กยูริ ซึงยอน และ ฮารา ได้เซ็นสัญญาต่อเป็นระยะเวลา 2ปี เรียบร้อยแล้ว และยังมีการทำกิจกรรมภายใต้ DSP ต่อไป
DSP ได้มีการประกาศอย่างเป็นทางการว่า จะมีการเพิ่มสมาชิกใหม่ มีโครงการที่ชื่อว่า " KARA Project " ซึ่งเป็นการร่วมมือกันระหว่าง DSP Media และ MBC Music ผลิตรายการออดิชั่นโปรแกรมแนวใหม่ โดยได้มีการคัดเลือกเด็กฝึกหัดจำนวน 7 คนมารวมตัวกันภายใต้ชื่อทีม " Baby KARA " ซึ่งสมาชิกทั้งหมดจะต้องมาผ่านภารกิจต่างๆ ก่อนที่จะถูกคัดเลือกให้เป็นสมาชิกตัวจริงของวง KARA ต่อไป
และแฟนคลับสามารถร่วมโหวตผ่านรายการในแบบสดๆผ่านระบบ SNS Connect Me และแอพแช็ค ‘LINE’ รวมถึงจะมีการรวมคะแนนจากผู้เชี่ยวชาญได้ จนกระทั่งได้ผลเป็นที่เรียบร้อย ซึ่งสมาชิกใหม่ของวง KARA คือ ฮอ ย็อง-จี เนื่องจากได้คะแนนโหวดสูงสุด และเธอเป็น Baby KARA ที่ได้รับความนิยมสูงสุดที่ญี่ปุ่น
ในต้นปี 2016 สมาชิกเก่าทั้ง 3 คน ได้แก่ พัก กยู-รี ฮัน ซึง-ย็อน คู ฮา-รา ได้หมดสัญญาลงและตัดสินใจที่จะไม่ต่อสัญญา เหลือเพียง ฮอ ย็อง-จี สมาชิกใหม่คนเดียว จึงตัดสินใจยุบวงในที่สุด
เมื่อวันที่ 19 กันยายน พ.ศ. 2565 RBW บริษัทแม่ของ DSP Media ประกาศว่าพวกเขาจะคัมแบ็กอย่างเต็มรูปแบบด้วยสมาชิก 5 คน ได้แก่ พัก กยู-รี, ฮัน ซึง-ย็อน, นิโคล ช็อง, คัง จี-ย็อง, และฮอ ย็อง-จี ซึ่งหมดสัญญาในปี 2014 ในเดือนพฤศจิกายน
เมื่อวันที่ 18 ตุลาคม 2565 ผ่านช่องทาง SNS อย่างเป็นทางการ มีการประกาศว่าพวกเขาจะคัมแบ็คในวันที่ 29 พฤศจิกายนด้วยอัลบั้มฉลองครบรอบ 15 ปี "MOVE AGAIN" ในวันเดียวกัน เพลงใหม่จะเปิดตัวเป็นครั้งแรกในงาน '2022 MAMA Awards' ซึ่งจัดขึ้นที่ Kyocera Dome Osaka ในประเทศญี่ปุ่น
ในวันที่ 21 ธันวาคม 2022 เวอร์ชันภาษาญี่ปุ่นจะวางจำหน่ายในญี่ปุ่น หลังจากนั้นพวกเขาจะจัดงานแฟนมีตติ้งที่โอซาก้าในวันที่ 23 กุมภาพันธ์ ฟุกุโอกะในวันที่ 26 กุมภาพันธ์ และโยโกฮาม่าในวันที่ 3 มีนาคมเพื่อพบกับแฟน ๆ ชาวญี่ปุ่น
KARA 2nd Japan Tour KARASIA (2013)
ราชอาณาจักรเซอร์เบีย
ราชอาณาจักรเซอร์เบีย  เป็นราชอาณาจักรที่ก่อตั้งขึ้นเมื่อเจ้าชายมีลาน ออเบรนอวิชประมุขของราชรัฐเซอร์เบียได้รับการราชาภิเษกเป็นพระมหากษัตริย์ในปี ค.ศ. 1882 ราชรัฐเซอร์เบียปกครองโดยราชวงศ์คาราจอร์เจวิช (Karadjordjevic dynasty) มาตั้งแต่ ค.ศ. 1817 (บางครั้งก็แทนด้วยราชวงศ์ออเบรนอวิชเป็นช่วง ๆ) ราชรัฐที่เดิมเป็นเมืองขึ้น (suzerain) ของจักรวรรดิออตโตมัน แต่สามารถขับกองทหารออตโตมันออกไปจากอาณาจักรได้ในปี ค.ศ. 1867 ซึ่งทำให้เซอร์เบียได้รับอิสรภาพ ในปี ค.ศ. 1878 สนธิสัญญาเบอร์ลินก็รับรองความเป็นอิสรภาพของราชรัฐเซอร์เบียอย่างเป็นทางการ
ทางด้านการต่างประเทศ ราชอาณาจักรเซอร์เบียเป็นราชอาณาจักรที่เป็นที่มาของราชอาณาจักรยูโกสลาเวียที่ก่อตั้งขึ้นหลังสงครามโลกครั้งที่หนึ่งในการประชุมสันติภาพแวร์ซาย (Versailles Peace Conference) ในปี ค.ศ. 1919 แต่ในด้านการภายใน ราชอาณาจักรเซอร์เบียยุติการเป็นราชอาณาจักรในปี ค.ศ. 1918 เมื่อเซอร์เบียและราชอาณาจักรมอนเตเนโกรรวมตัวกับรัฐแห่งชาวสโลวีน โครแอต และเซิร์บ ในการก่อตั้งเป็นราชอาณาจักรแห่งชาวเซิร์บ โครแอต และสโลวีน
Serbian Kingdom
พระเจ้ามัคซีมีลีอานที่ 2 แห่งบาวาเรีย
พระเจ้ามัคซีมีลีอานที่ 2 แห่งบาวาเรีย  (28 พฤศจิกายน ค.ศ. 1811 – 10 มีนาคม ค.ศ. 1864) เป็นพระมหากษัตริย์แห่งราชอาณาจักรบาวาเรียผู้ครองราชย์ระหว่างวันที่ 28 มีนาคม ค.ศ. 1848 จนเสด็จสวรรคตเมื่อวันที่ 10 มีนาคม ค.ศ. 1864 พระเจ้ามัคซีมีลีอานที่ 2 แห่งบาวาเรียเป็นพระราชโอรสของพระเจ้าลูทวิชที่ 1 พระองค์เป็นพระราชบิดาของพระเจ้าลูทวิชที่ 2 และ พระเจ้าอ็อทโท
หลังจากที่ทรงสำเร็จการศึกษาจากเกิททิงเงินและเบอร์ลินแล้วเจ้าชายมัคซีมีลีอานก็เสด็จประพาสในเยอรมนี และเสด็จไปยังอิตาลี และกรีซ ในปี ค.ศ. 1836 พระองค์ก็ทรงได้รับการแนะนำต่อสภาการปกครอง และทรงแสดงพระวิริยะอุตสาหะตั้งแต่เริ่มแรก พระองค์ทรงประกาศว่าถ้าไม่ได้ประสูติในฐานะที่เป็นมกุฎราชกุมารแล้วก็จะทรงเลือกเป็นศาสตราจารย์ ในฐานะมกุฎราชกุมารเจ้าชายมัคซีมีลีอานประทับที่ปราสาทโฮเฮ็นชวานเกาไม่ไกลจากฟึสเซิน เมื่อประทับอยู่ที่นั่นพระองค์ก็ทรงสังคมกับวงของผู้มีการศึกษาและศิลปิน และทรงอุทิศเวลาในทางการศึกษาทางวิทยาศาสตร์และประวัติศาสตร์
Maximilian II of Bavaria
พระเจ้าแม็กซิมิเลียนที่ 2 แห่งบาวาเรีย
แม็กซิมิเลียนที่ 2 แห่งบาวาเรีย
จระเข้น้ำเค็ม, จระเข้น้ำกร่อย, ไอ้เคี่ยม หรือ จระเข้ทองหลาง  เป็นสัตว์เลื้อยคลานขนาดใหญ่ในวงศ์ Crocodylidae มีที่อยู่อาศัยหลักในพื้นที่ชุ่มน้ำที่เป็นน้ำเค็มและน้ำกร่อยในชายฝั่งตะวันออกของอินเดียถึงเอเชียตะวันออกเฉียงใต้ และจากภูมิภาคซุนดาถึงออสเตรเลียตอนบนและไมโครนีเชีย บัญชีแดงไอยูซีเอ็นจัดให้จระเข้น้ำเค็มอยู่ในกลุ่มสิ่งมีชีวิตที่มีความเสี่ยงต่ำต่อการสูญพันธุ์มานับตั้งแต่ ค.ศ. 1996 มันเคยถูกล่าเพื่อนำหนังไปผลิตในช่วงคริสต์ทศวรรษ 1970 และเสี่ยงที่จะถูกล่าอย่างผิดกฎหมายและทำลายถิ่นฐานธรรมชาติ สัตว์ชนิดนี้ถือเป็นอันตรายต่อมนุษย์
จระเข้น้ำเค็มเป็นสัตว์เลี้อยคลานและอันดับจระเข้ที่ใหญ่ที่สุดที่ยังมีชีวิตอยู่ เพศผู้สามารถมีความยาวได้ถึง แทบไม่ยาวเกิน และมีน้ำหนัก ส่วนเพศเมียมีขนาดเล็กกว่า และแทบไม่ยาวเกิน
นอกจากนี้ ยังเป็นจระเข้ 1 ใน 3 ชนิดที่พบได้ในประเทศไทย (อีก 2 ชนิด คือ จระเข้น้ำจืดและตะโขง)
มีลักษณะทั่วไปคล้ายจระเข้น้ำจืด จุดที่แตกต่างกันคือ ขาคู่หลังมีลักษณะแข็งแรงกว่าขาคู่หน้าและมีเพียง 4 นิ้วมีพังผืดระหว่างนิ้วตีนมากกว่าจระเข้น้ำจืด จะงอยปากยาวและส่วนปลายค่อนข้างแหลม มีฟันประมาณ 60 ซี่ ลักษณะแตกต่างจากจระเข้น้ำจืดคือไม่มีเกล็ด 4 เกล็ดที่ท้ายทอย ปากยาวกว่าจระเข้น้ำจืดอย่างเห็นได้ชัด มีสันเล็ก ๆ ยื่นจากลูกตาไปตามความยาวของส่วนหัวจนถึงตำแหน่งของปุ่มจมูก หรือที่เรียกว่าก้อนขี้หมา สีลำตัวออกเหลืองอ่อนหรือสีขาว และมีการเรียงตัวที่ส่วนหาง ดูคล้ายตาหมากรุก ตัวผู้มีความยาวหางยาวกว่าตัวเมีย แต่ลำตัวของตัวผู้ผอมเพรียวกว่าแต่โดยรวมแล้วขนาดลำตัวของตัวเมียจะเล็กกว่าเมื่อเทียบกันตัวต่อตัว และระยะห่างของโหนกหลังตาจะกว้างกว่าหัวของตัวผู้ดูป้อมสั้น ตัวเมียจะดูหัวยาวเรียว
จระเข้น้ำเค็มจัดว่าเป็นสายพันธุ์จระเข้ที่ใหญ่ที่สุดในโลก โตเต็มที่ได้ถึง 4–5 เมตร ตัวผู้จะถึงวัยเจริญพันธุ์เมื่ออายุ 16 ปี ตัวเมียอายุ 10 ปี แต่จะให้ไข่ที่สมบูรณ์เมื่ออายุ 12 ปี มีขนาดยาว 2.2 เมตร มีการผสมพันธุ์ในฤดูร้อนและวางไข่ในฤดูฝน ครั้งละ 25–90 ฟอง การวางไข่จะใช้เวลาประมาณ 20–25 นาที ใช้ระยะเวลาในการฟักไข่ประมาณ 80 วัน ขนาดของไข่จระเข้น้ำเค็มจะใหญ่กว่าจระเข้น้ำจืดเล็กน้อย มีน้ำหนักประมาณ 110–120 กรัม
จระเข้น้ำเค็มมีอุปนิสัยดุร้ายมาก สามารถโจมตีสัตว์ที่โดยปกติไม่ใช่อาหารได้ เช่น มนุษย์ เป็นต้น โดยเฉพาะอย่างยิ่งในบางถิ่นของออสเตรเลียที่ขึ้นชื่ออย่างยิ่งในเรื่องการโจมตีมนุษย์ของจระเข้น้ำเค็ม อีกทั้งมีการกัดของกรามได้อย่างรุนแรงมากที่สุดในโลก โดยมีแรงมากถึง 1,700 ปอนด์ และสามารถกระโดดงับเหยื่อได้ ซึ่งไม่น่าเป็นไปได้ในสัตว์เลื้อยคลายขนาดใหญ่เช่นนี้ จนกระทั่งมีชื่อเรียกในภาษาอังกฤษว่า "man eater" (ตัวกินคน) ซึ่งในสวนสัตว์บางแห่งได้ใช้ความสามารถพิเศษนี้หลอกล่อให้จระเข้กระโดดงับเหยื่อที่แขวนล่อไว้เพื่อแสดงแก่ผู้เยี่ยมชม
ตัวที่ใหญ่ที่สุดในโลก.
คืนวันที่ 3 กันยายน ค.ศ. 2011 ทางภาคใต้ของฟิลิปปินส์ ชาวบ้านและผู้เชี่ยวชาญหลายคนรวมกันจับจระเข้น้ำเค็มเพศผู้ตัวหนึ่งได้ โดยใช้เวลากว่า 3 สัปดาห์ หลังจากจระเข้ตัวนี้กินควายไปเมื่อเดือนก่อน และเชื่อว่ามันกินคนไปสองศพไปเมื่อสองปีก่อนด้วยการกัดเข้าที่ศีรษะจนขาด ซึ่งจระเข้ตัวนี้มีน้ำหนักกว่า 1,075 กิโลกรัม และยาวถึง 6.4 เมตร อายุกว่า 50 ปี นับเป็นจระเข้ตัวใหญ่ที่สุดเพียงไม่กี่ตัวที่จับได้ในรอบหลายปีที่ฟิลิปปินส์ และเชื่อว่าเป็นจระเข้ตัวที่ใหญ่ที่สุดในโลกเท่าที่พบมา โดยทำลายสถิติจระเข้ตัวที่ใหญ่ที่สุดในโลกที่บันทึกได้ที่ออสเตรเลีย ซึ่งตัวนั้นยาว 5.48 เมตร
พบกระจายพันธุ์ตั้งแต่ภูมิภาคเอเชียใต้จนถึงเอเชียตะวันออกเฉียงใต้และประเทศออสเตรเลียทางตอนเหนือ บริเวณนอร์เทิร์นเทร์ริทอรี มักอาศัยอยู่ในป่าโกงกางหรือป่าชายเลนในที่ที่เป็นน้ำกร่อยหรือน้ำเค็ม
ในทางอุตสาหกรรม หนังของจระเข้น้ำเค็มมีคุณสมบัติเหมาะสมในการทำเครื่องหนังมากกว่าจระเข้น้ำจืด เพราะมีหนังที่เหนียวทนทานกว่า จึงนิยมเลี้ยงกันเป็นสัตว์เศรษฐกิจ แต่ทว่าด้วยความที่ต้องใช้ระยะเวลานานในการจระเข้จะโตและให้ผลผลิตที่ดีได้ จึงนิยมผสมข้ามสายพันธุ์กับจระเข้สายพันธุ์อื่นเพื่อให้ได้จระเข้ลูกผสมที่จะให้ผลผลิตที่เร็วกว่า
คอนเทมโพแรรีอาร์แอนด์บี
เรือพระที่นั่งมหาจักรี
เรือพระที่นั่งมหาจักรี เป็นเรือพระที่นั่งแบบเรือลาดตระเวน ขึ้นระวางประจำการเมื่อ พ.ศ. 2435 ในการสร้างเรือลำนี้ สมเด็จพระเจ้าบรมวงศ์เธอ กรมพระยาดำรงราชานุภาพกับพระยาชลยุทธโยธินทร์ ไปติดต่อกับบริษัท ราเมจแอนด์เฟอร์กูสัน ต่อที่เมืองลีธ ประเทศสกอตแลนด์ เมื่อ พ.ศ. 2434 ใช้เวลา 10 เดือนจึงสร้างเสร็จ ออกเดินทางจากเมืองลีธเมื่อ 12 ตุลาคม พ.ศ. 2435 มาถึงกรุงเทพเมื่อ 6 ธันวาคม พ.ศ. 2435